Η **Γιούσρα Μαρντίνι** ( αραβικά: يسرى مارديني‎ , γεννημένη στις 5 Μαρτίου 1998) είναι Σύρια πρώην κολυμβήτρια και πρόσφυγας του συριακού εμφυλίου πολέμου. Ήταν μέλος της Ολυμπιακής Ομάδας Προσφύγων, που αγωνίστηκε υπό την Ολυμπιακή σημαία στους Θερινούς Ολυμπιακούς Αγώνες του 2016 στο Ρίο ντε Τζανέιρο. 

Στις 27 Απριλίου 2017, η Μαρντίνι έγινε Πρέσβειρα Καλής Θελήσεως της Ύπατης Αρμοστείας του ΟΗΕ για τους Πρόσφυγες. Συμμετείχε επίσης στους Θερινούς Ολυμπιακούς Αγώνες του 2020 στο Τόκιο με την Ολυμπιακή Ομάδα Προσφύγων (EOR).  Χαρακτηρίστηκε ένα από τα 100 άτομα με τη μεγαλύτερη επιρροή στον κόσμο από το περιοδικό *Time* το 2023, μαζί με την αδερφή της, Σάρα.

Βιογραφία
---------

Μεγαλώνοντας στην Νταράγια, ένα προάστιο της Δαμασκού,  η Μαρντίνι εκπαιδεύτηκε στην κολύμβηση με την υποστήριξη της Συριακής Ολυμπιακής Επιτροπής.  Το 2012, εκπροσώπησε τη Συρία στο Παγκόσμιο Πρωτάθλημα Κολύμβησης της FINA το 2012 (25 μ.) στα 200 μέτρα μικτό ατομικό, 200 μέτρα ελεύθερο και 400 μέτρα ελεύθερο. 

Το σπίτι της Μαρντίνι καταστράφηκε στον εμφύλιο πόλεμο της Συρίας.  Η Μαρντίνι και η αδερφή της, Σάρα, αποφάσισαν να εγκαταλείψουν τη Συρία τον Αύγουστο του 2015. Έφτασαν στον Λίβανο και μετά στην Τουρκία, αρχικά στην Κωνσταντινούπολη και μετά στα παράλια της Σμύρνης, όπου κανόνισαν να μεταφερθούν λαθραία στην Ελλάδα με βάρκα μαζί με άλλους 18 μετανάστες, αν και το σκάφος προοριζόταν να χρησιμοποιηθεί από όχι περισσότερα από 6 ή 7 άτομα. Αφού ο κινητήρας σταμάτησε να λειτουργεί και η λέμβος άρχισε να μπάζει νερά στο Αιγαίο, η Γιούσρα, η Σάρα και δύο άλλα άτομα, που μπορούσαν να κολυμπήσουν, πήδηξαν στο νερό και έσπρωξαν και τράβηξαν το σκάφος μέσα στο νερό για πάνω από 3 ώρες μέχρι ομάδα έφτασε στο νησί της Λέσβου. Στη συνέχεια ταξίδεψαν πεζή μέσω Ευρώπης στη Γερμανία, όπου εγκαταστάθηκαν στο Βερολίνο τον Σεπτέμβριο του 2015. Οι γονείς της και η μικρότερη αδερφή της, Σαχέντ, επίσης διέφυγαν από τη Συρία και ζουν στη Γερμανία.

Κολυμβητική καριέρα
-------------------

Κατά την άφιξή της στη Γερμανία, η Μαρντίνι συνέχισε την εκπαίδευσή της με τον προπονητή της, Σβεν Σπάνεκρεμπς, από το Σπαντάου 04 στο Βερολίνο, με την ελπίδα να προκριθεί στους Ολυμπιακούς Αγώνες. Επιχείρησε να προκριθεί στα 200 μέτρα ελεύθερο. Τον Ιούνιο του 2016, η Μαρντίνι ήταν από τους δέκα αθλητές που επιλέχθηκαν για τη νεοσύστατη Ολυμπιακή Ομάδα Προσφύγων.  Αγωνίστηκε στα 100 μέτρα ελεύθερο και στα 100 μέτρα πεταλούδα στους Θερινούς Ολυμπιακούς Αγώνες του 2016 στο Ρίο. Στους Ολυμπιακούς Αγώνες του Ρίο, η Μαρντίνι κέρδισε στα 100 μέτρα πεταλούδα έναντι τεσσάρων άλλων κολυμβητριών με χρόνο 1:09.21 και την 41η θέση μεταξύ 45 συμμετεχόντων.   

Ο πρόεδρος της Διεθνούς Ολυμπιακής Επιτροπής (ΔΟΕ) Τόμας Μπαχ είπε για τους πρόσφυγες αθλητές: «Τους βοηθάμε να πραγματοποιήσουν το όνειρό τους για αθλητική αριστεία, ακόμη και όταν πρέπει να ξεφύγουν από τον πόλεμο και τη βία». 

Τον Οκτώβριο του 2017, η Μαρντίνι ήταν η πιο πρόσφατη προσθήκη σε μια ομάδα διεθνών αθλητών, που εκπροσωπεί την αθλητική μάρκα Under Armour. Ο Κρις Μπέιτ, Διευθύνων Σύμβουλος της Under Armour στην Ευρώπη, δήλωσε: «Εμπνευστήκαμε από την ορμή και τα επιτεύγματά της, τόσο ως άνθρωπος όσο και ως αθλήτρια». 

Η Μαρντίνι αγωνίστηκε στους Θερινούς Ολυμπιακούς Αγώνες του 2020 στο Τόκιο. Έφερε τη σημαία της Ολυμπιακής Ομάδας Προσφύγων της ΔΟΕ στην παρέλαση των αθλητών στην τελετή έναρξης. Στα 100 μ. πεταλούδα γυναικών, κολύμπησε με χρόνο 1:06.78 και αποκλείστηκε από τους επόμενους γύρους, στους οποίους προκρίθηκαν μόνο οι 16 πρώτες γυναίκες.  

> Μετά τους Ολυμπιακούς, συνειδητοποίησα ότι δεν είναι απλά η προσωπική μου ιστορία. Συνειδητοποίησα ότι είναι ευθύνη μου να ευαισθητοποιήσω και να φέρω ελπίδα σε εκατομμύρια πρόσφυγες σε όλο τον κόσμο και να μιλήσω για όλα τα άτομα που δεν έχουν τα ίδια φωνή να μιλήσουν.
> 
> — Γιούσρα Μαρντίνι,

Στη λαϊκή κουλτούρα
-------------------

Η ιστορία της Μαρντίνι βρίσκεται στη συλλογή διηγημάτων *Good Night Stories for Rebel Girls*, των Έλενα Φαβίλι και Φραντσέσκα Καβάλο. 

Ο Ιρλανδός μουσικός Ντέκλαν Ο' Ρουρκ έγραψε το τραγούδι "Olympian" για την ιστορία της Γιούσρα.

Στις 3 Μαΐου 2018 κυκλοφόρησε η αυτοβιογραφία της "Πεταλούδα: Η ιστορία μου. Από τη βομβαρδισμένη Συρία στους Ολυμπιακούς Αγώνες του Ρίο".

ΑΠΟ ΤΗ ΒΟΜΒΑΡΔΙΣΜΕΝΗ ΣΥΡΙΑ ΣΤΟΥΣ ΟΛΥΜΠΙΑΚΟΥΣ ΑΓΩΝΕΣ ΤΟΥ ΡΙΟ. 

Τον Νοέμβριο του 2022, μια βιογραφική ταινία, εμπνευσμένη από τη ζωή της Μαρντίνι και με τίτλο *The Swimmers,* κυκλοφόρησε στους κινηματογράφους και διανεμήθηκε στο Netflix αργότερα τον ίδιο μήνα. Στην ταινία πρωταγωνιστούν οι Μανάλ Ίσα, Νάταλι Ίσα και Άχμεντ Μαλέκ.

Παραπομπές
----------

1. ↑  Fahey, Ciaran (18 March 2016). «Swimmer Yusra Mardini competed at Rio Games for refugee squad in hopes of inspiring other Syrians. On 6 August 2016, Yusra won her heat Summer Olympics in the 100-meter butterfly.». *The Toronto Star*. ISSN 0319-0781.. Ανακτήθηκε στις 19 March 2016.
2. 1 2 3 4  Δημουλάς, Αθως (9 Ιουλίου 2018). «Γιούσρα Μαρντίνι: «Δεν θα ξεχάσω ποτέ τους κατοίκους της Λέσβου»». *Η ΚΑΘΗΜΕΡΙΝΗ* (στα greek). Ανακτήθηκε στις 27 Ιουνίου 2023. CS1 maint: Μη αναγνωρίσιμη γλώσσα (link)
3. ↑  Refugees, United Nations High Commissioner for. «Yusra Mardini appointed UNHCR Goodwill Ambassador» (στα αγγλικά). *UNHCR*.. Ανακτήθηκε στις 2017-04-27.
4. ↑  Gibbs, Dan (23 Ιουλίου 2021). «Refugee Olympic Team: Who Are the Athletes at the Tokyo Olympics Opening Ceremony and What Countries Do They Come From?». Ανακτήθηκε στις 23 Ιουλίου 2021.
5. ↑  «Time 100». *Time*. April 13, 2023.. Ανακτήθηκε στις April 15, 2023.
6. ↑  «From Syrian Refugee to Olympic Swimmer: Yusra Mardini Goes for the Gold». *Vogue*. 24 March 2017.. Ανακτήθηκε στις 10 January 2023.
7. 1 2 3  Philip Oltermann (18 Μαρτίου 2016). «From Syria to Rio: refugee Yusra Mardini targets Olympic swimming spot». *the Guardian*. Ανακτήθηκε στις 25 Μαρτίου 2016.
8. ↑  «The inspirational Olympic journey of refugee swimmer Yusra Mardini». *Olympic.org*. Olympic Games. Ανακτήθηκε στις 25 Μαρτίου 2016.
9. 1 2  «Olympics hopeful Syrian refugee swims for three hours pushing boat of migrants». *Stuff*. 21 Μαρτίου 2016. Ανακτήθηκε στις 25 Μαρτίου 2016.
10. 1 2  «After Surviving Aegean Sea, Syrian Swimmer Hopes For Spot In Olympics». *NPR.org*. 20 Μαρτίου 2016. Ανακτήθηκε στις 25 Μαρτίου 2016.
11. ↑  «Refugee swimmer Yusra Mardini gets a chance to go the Olympic Games». *SwimSwam*. 20 Μαρτίου 2016. Ανακτήθηκε στις 25 Μαρτίου 2016.
12. ↑  «IOC selects 10 to form refugee team for Rio». 3 Ιουνίου 2016.
13. ↑  Wilder, Charly She Swam to Escape Syria. Now She'll Swim in Rio. *New York Times*. August 3, 2016
14. ↑  «Rio 2016». Αρχειοθετήθηκε από το πρωτότυπο στις 7 Αυγούστου 2016.
15. ↑  «Refugee swimmer Yusra Mardini just won her heat at the Olympics». *Quartz* (στα Αγγλικά). 6 Αυγούστου 2016. Ανακτήθηκε στις 27 Ιουνίου 2023.
16. ↑  Kitson, Robert (2016-08-06). «Yusra Mardini delights with butterfly heat win for Refugee Olympic Team» (στα αγγλικά). *The Observer*. ISSN 0029-7712.. Ανακτήθηκε στις 2023-06-27.
17. ↑  «Team of Refugee Olympic Athletes (ROA) created by the IOC». IOC. Ανακτήθηκε στις 3 Μαρτίου 2016.
18. ↑  «Refugee Athlete Yusra Mardini Joins Under Armour's Bench - Ann-Christine Diaz». 20 Οκτωβρίου 2017. Ανακτήθηκε στις 10 Ιανουαρίου 2023.
19. ↑  Papakyriakoy, Dimitris (14 Σεπτεμβρίου 2022). «Η συγκινητική ιστορία της Σύριας κολυμβήτριας, Γιούσρα Μαρντίνι». *ΜΗΧΑΝΗ ΤΟΥ ΧΡΟΝΟΥ*. Ανακτήθηκε στις 27 Ιουνίου 2023.
20. ↑  Wilder, Charly (2016-08-01). «She Swam to Escape Syria. Now She'll Swim in Rio.» (στα αγγλικά). *The New York Times*. ISSN 0362-4331.. Ανακτήθηκε στις 2022-12-10.
21. ↑  «In second consecutive IOC Refugee Olympic Team appearance, Yusra Mardini swims 100m butterfly». *olympics.com*. 5 Οκτωβρίου 2021. Ανακτήθηκε στις 10 Ιανουαρίου 2023.
22. ↑  Hunstig, Maria (21 Οκτωβρίου 2022). «Breaking The Surface: An Audience With The Mardini Sisters & Their Onscreen Counterparts In "The Swimmers"». *British Vogue* (στα Αγγλικά). Ανακτήθηκε στις 15 Δεκεμβρίου 2022.
23. ↑  Murphy, Lauren. «Declan O'Rourke: Arrivals – Impressive record that spotlights the journeys taken» (στα αγγλικά). *The Irish Times*.. Ανακτήθηκε στις 2021-09-24.
24. ↑  Edemariam, Aida (2018-05-09). «Butterfly by Yusra Mardini review – the refugee swimmer whose story swept the world» (στα αγγλικά). *The Guardian*. ISSN 0261-3077.. Ανακτήθηκε στις 2023-06-27.
25. ↑  Edemariam, Aida (9 Μαΐου 2018). «Butterfly by Yusra Mardini review – the refugee swimmer whose story swept the world». *the Guardian* (στα Αγγλικά). Ανακτήθηκε στις 10 Δεκεμβρίου 2022.
26. ↑  Roxborough, Scott (20 Απριλίου 2021). «Real-life Sisters Cast to Star in Netflix/Working Title Drama 'The Swimmers'». *The Hollywood Reporter* (στα Αγγλικά). Ανακτήθηκε στις 8 Νοεμβρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 8519152381809301950004
* LCCN: n2018002889
* ISNI: 0000 0004 6876 9959
* GND: 1157044646
* BNF: cb17806084t (data)
* NDL: 001327448
* NKC: xx0271807

 |

 |